钦定古今图书集成/理学汇编/字学典/第048卷 > 宣和书谱 > 《草书叙论》
## 钦定古今图书集成/理学汇编/字学典/第048卷 > 宣和书谱 > 《草书叙论》

篆隶之作古矣，至汉章帝时，乃变而为草骎。骎至两
晋，王氏，羲、献父子遂进于妙。汉如蔡邕，亦一时号为
“子墨卿”也。稽考古今法书，而独以草书为秦，苦篆隶
之难，不能投速，故作草书。是不知杜度倡之于汉，而
张芝、皇象皆卓卓表见于时。崔瑗、崔寔、罗晖、赵袭，各
以草书得名，世号“章草。”至张伯英，遂复脱落前习，以
成今草。且草之所自，议者纷如，或以为槁草之草，或
以为草行之草，或以为赴急之书，或以为草昧之作。
然则谓之草，则非正也，孔子所谓“为命，裨谌草创之”
是也。若楚怀王使屈原造宪令，草槁未成，上官见欲
夺之，董仲舒欲言灾异，草槁未成，主父偃窃而奏之。
今犹以起草为槁者，其近之也。世遂以草书为一家。
故自汉、晋、宋以还，以草书得名者为多。姑以流传于
今者，凡得六十五人，以其世次之。汉得张芝，蜀得诸
葛亮，晋得张华、郗愔、王、谢子弟辈十九人，宋得谢灵
运、羊欣，齐得刘珉，梁得沈约三人，陈得江总辈九人。
隋得释智永，唐得张颠、释怀素、亚栖辈二十人，五代
得杜荀鹤、杨凝式辈三人，本朝得钱俶、米芾、蔡襄、杜
衍等辈，且不得人人而自举，特取其尤异者，姑表其
略。自馀如仲翼之流，以草书自名，格律凡下，承袭晚
唐所谓“院体”者，此其黜之。